על פניו נראה כי התשובה לכך היא לא. שכן חברת פמ"י פרמיום היא חברה פרטית שזכתה במכרז של משרד התרבות, ולכאורה בעצמה הינה ספק של משרד התרבות. ולכן, נראה, כי על פניו, תנאי התשלום המחייבים עבורה הם של עסק (כפי שיפורט בהמשך). ואולם, מבחינה מהותית הינה זרוע של משרד התרבות, וצינור להעברת כספים ממשרד התרבות ליוצרים, ועל  כן ישנן סיבות טובות כי תנאי התשלום של משרד ממשלתי כן יחולו עליה. כיום ידוע לנו כי פמ"י פרמיום משלמת ליוצרים בתנאי תשלום של שוטף + 60, אשר הינם בכל מקרה חורגים מתנאי התשלום המותרים בחוק לגבי עסק.